pythainlp/thaigov-v2-corpus-22032023 huggingface dataset:
วันพุธที่ 9 กุมภาพันธ์ 2565
รมต.นร.อนุชา หารือนัดแรก หลังปรับทีมทำงานแก้ปัญหา P-move เดินหน้าแก้ไขปัญหาให้เป็นรูปธรรม
รมต.นร.อนุชา หารือนัดแรก หลังปรับทีมทำงานแก้ปัญหา P-move เดินหน้าแก้ไขปัญหาให้เป็นรูปธรรม
วานนี้ (8 กุมภาพันธ์ 2565) เวลา 19.00 น. ณ ห้องประชุม 3 ชั้น 3 อาคารสำนักงาน ก.พ. (เดิม) นายอนุชา นาคาศัย รัฐมนตรีประจำสำนักนายกรัฐมนตรี เป็นประธานการประชุมคณะอนุกรรมการประสานงานเร่งรัดติดตามการแก้ไขปัญหาของขบวนการประชาชนเพื่อสังคมที่เป็นธรรม และขับเคลื่อนนโยบาย 9 ด้าน ครั้งที่ 1/2565 ซึ่งเป็นการประชุมนัดแรกภายหลังที่ พลเอก ประวิตร วงษ์สุวรรณ รองนายกรัฐมนตรี ในฐานะประธานกรรมการแก้ไขปัญหาของขบวนการประชาชนเพื่อสังคมที่เป็นธรรม ได้ลงนามในคำสั่งคณะกรรมการแก้ไขปัญหาของขบวนการประชาชนเพื่อสังคมที่เป็นธรรม ที่ 1/2565 เมื่อวันที่ 2 กุมภาพันธ์ 2565 ที่ผ่านมา ให้มีการแก้ไของค์ประกอบคณะอนุกรรมการดังกล่าว โดยแต่งตั้งให้ นายอนุชา นาคาศัย รัฐมนตรีประจำสำนักนายกรัฐมนตรี เป็นประธานคณะอนุกรรมการฯ
ที่ประชุมได้หารือแนวทางการแก้ไขปัญหาของขบวนการประชาชนเพื่อสังคมที่เป็นธรรม (ขปส.) จำนวน 15 กรณีปัญหา ตามที่ ขปส. ได้เสนอต่อคณะรัฐมนตรี โดยคณะรัฐมนตรีมีมติเมื่อวันที่ 1 กุมภาพันธ์ 2565 รับทราบและมอบหมายหน่วยงานที่เกี่ยวข้องขับเคลื่อนแก้ไขปัญหาความเดือดร้อนของประชาชนอย่างต่อเนื่อง โดยเร่งติดตามการแก้ไขปัญหาของขบวนการประชาชนเพื่อสังคมที่เป็นธรรมและขับเคลื่อนนโยบาย 9 ด้าน 32 ประเด็นปัญหาเร่งด่วน
รัฐมนตรีประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี และ พลเอก ประวิตร วงษ์สุวรรณ รองนายกรัฐมนตรี มีความตั้งใจจริงในการแก้ปัญหาทุกด้านให้พี่น้องประชาชน กำชับให้หน่วยงานที่เกี่ยวข้องเร่งติดตามและแก้ไขทุกปัญหาอย่างเร่งด่วน โดยเฉพาะประเด็นปัญหาที่ส่งผลกระทบต่อประชาชนจำนวนมาก โอกาสนี้ รัฐมนตรีประจำสำนักนายกรัฐมนตรีขอบคุณทุกฝ่ายที่ร่วมกันช่วยแก้ปัญหาให้ประเทศ ขอให้ทุกฝ่ายเห็นอกเห็นใจกันและเข้าใจว่าทุกปัญหาไม่สามารถแก้ได้ทันที ต้องค่อยเป็นค่อยไปเพื่อให้ได้ผลลัพธ์ที่ดีที่สุดและเกิดประโยชน์สูงสุดต่อประเทศชาติ
วันจันทร์ที่ 20 ธันวาคม 2564
มีผลแล้ว! บังคับใช้ระเบียบกองทุนสงเคราะห์ลูกจ้าง กรณีถูกนายจ้างเลิกจ้างเพราะโควิด ยื่นเรื่องขอรับเงินสงเคราะห์ได้
.....
นายสุชาติ ชมกลิ่น รมว. แรงงาน เผยปัญหาการเลิกจ้างของสถานประกอบการในช่วงการแพร่ระบาดของโควิด-19 ที่มีสถานประกอบการหลายแห่ง ไม่จ่ายค่าจ้าง และค่าชดเชยให้แก่ลูกจ้างตามที่กฎหมายกำหนด ทำให้ลูกจ้างได้รับความเดือดร้อน
ล่าสุด เว็บไซต์ราชกิจจานุเบกษา เผยแพร่ประกาศ คณะกรรมการกองทุนสงเคราะห์ลูกจ้าง ให้จ่ายเงินสงเคราะห์ได้เพิ่มขึ้น เพื่อบรรเทาความเดือดร้อนให้ผู้ถูกเลิกจ้าง เริ่มมีผลบังคับใช้ตั้งแต่ 16 ธ.ค. 64 เป็นต้นไป และให้มีผลย้อนหลัง ตั้งแต่วันที่ 1 มี.ค. 63 ครอบคลุมไปถึงวันที่ 28 ก.พ. 65 โดยให้ปรับเพิ่มเงินสงเคราะห์จากอัตราเดิม ดังนี้
.
กรณีลูกจ้างที่อายุงาน 120 วัน แต่ไม่เกิน 3 ปี ปรับจ่ายเงินสงเคราะห์จาก 30 เท่า เป็น 60 เท่าของอัตราค่าจ้างขั้นต่ำรายวัน
ลูกจ้างที่อายุงาน 3 ปี แต่ไม่เกิน 10 ปี ปรับจ่ายเงินจาก 50 เท่า เป็น 80 เท่าของอัตราค่าจ้างขั้นต่ำรายวัน
ลูกจ้างที่อายุงาน 10 ปีขึ้นไป ปรับจ่ายเงินจาก 70 เท่า เป็น 100 เท่าของอัตราค่าจ้างขั้นต่ำรายวัน
.
ส่วนกรณีเงินอื่นนอกจากค่าชดเชย ให้ปรับจากอัตรา 60 เท่า เป็น 100 เท่าของอัตราค่าจ้างขั้นต่ำ
.
ลูกจ้างที่เป็นผู้มีสิทธิได้รับเงินสงเคราะห์ตามระเบียบดังกล่าว สามารถขอรับเงินสงเคราะห์ ได้ที่สำนักงานสวัสดิการ และคุ้มครองแรงงานจังหวัดทุกจังหวัด และสำนักงานสวัสดิการและคุ้มครองแรงงานกรุงเทพมหานคร พื้นที่ 1 - 10 หรือสอบถามเพิ่มเติมที่สายด่วนกระทรวงแรงงาน โทร. 1506
.
อ่านประกาศฉบับเต็ม คลิกhttp://www.ratchakitcha.soc.go.th/.../2564/E/307/T_0009.PDF
#ไทยคู่ฟ้า#ร่วมต้านโควิด19
-------------------
วันอาทิตย์ที่ 14 พฤศจิกายน 2564
"นายกฯ" สั่งผู้ว่าฯ กรมทางหลวง และอปท.  เร่งเคลียร์เส้นทางจราจร อำนวยความสะดวกการสัญจรลงใต้  หลังน้ำท่วมสูง  ตัดขาดการจราจรถนนเอเชีย 41  แยกปฐมพร จ. ชุมพร
​โฆษกรัฐบาลเผย "นายกฯ" สั่งผู้ว่าฯ กรมทางหลวง และอปท.  เร่งเคลียร์เส้นทางจราจร อำนวยความสะดวกการสัญจรลงใต้  หลังน้ำท่วมสูง  ตัดขาดการจราจรถนนเอเชีย 41  แยกปฐมพร จ. ชุมพร
นายธนกร วังบุญคงชนะ โฆษกประจำสำนักนายกรัฐมนตรี เผยพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบสถานการณ์น้ำเพิ่มสูง ถนนถูกตัดขาด ทำให้มีการประกาศปิดเส้นทางถนนทางหลวงหมายเลข 41 (ถนนเอเชีย 41) ตั้งแต่สี่แยกปฐมพร จนถึงอำเภอหลังสวน  ไม่สามารถสัญจรได้ รวมทั้งมีการสั่งปิดขบวนรถไฟที่ใช้เส้นทางดังกล่าว ประชาชนที่ต้องใช้เส้นทางผ่านเพื่อขึ้น-ลงใต้ได้รับความเดือดร้อน จึงได้สั่งการให้ผู้ว่าราชการจังหวัดชุมพร กรมทางหลวง กรมทางหลวงชนบท การรถไฟแห่งประเทศไทย (รฟท.) และหน่วยงานในพื้นที่ อปท . เร่งช่วยเหลืออำนวยความสะดวกพี่น้องประชาชน ที่ต้องใช้เส้นทางสัญจรลงภาคใต้ หลังจากที่มีฝนตกหนักในจ. ชุมพร ต่อเนื่องหลายวัน ทำให้พื้นที่ 3 อำเภอ ได้แก่ อ.สวี อ.ทุ่งตะโก และ อ.หลังสวน รวมทั้งพื้นที่ อ.เมือง บางส่วน เกิดน้ำท่วม และดินโคลนถล่ม จนทำให้การจราจรไม่สามารถผ่านได้
นายธนกรฯ เผย นายกรัฐมนตรีเป็นห่วงประชาชนที่ต้องใช้เส้นทางดังกล่าว กำชับจังหวัดและพี้นที่ให้ติดตามแจ้งข่าวประชาสัมพันธ์ ตั้งป้ายเตือน ป้ายแนะนำเส้นทางเลี่ยงบริเวณสายทางที่ได้รับผลกระทบจากอุทกภัย จัดเจ้าหน้าที่และเครื่องมือกระจายกำลังลงไปสนับสนุนช่วยเหลือบรรเทาความเดือดร้อนของประชาชนที่ได้รับผลกระทบจากสถานการณ์น้ำท่วม จนกว่าสถานการณ์จะคลี่คลาย รวมทั้งเร่งสำรวจความเสียหายเพื่อซ่อมแซมเส้นทางให้สามารถกลับมาใช้สัญจรหลังกลับสู่ภาวะปกติด้วย
..........................
วันเสาร์ที่ 18 กันยายน 2564
โฆษกรัฐบาลแจงเศรษฐกิจไทยกำลังเดินหน้า การลงทุนโดยตรง (FDI) ของไทยในไตรมาสแรก ปี 2564 มีมูลค่า 4,012.23 ล้านดอลลาร์สหรัฐ ขยายตัวสูง 43.8 % เมื่อเทียบกับช่วงเดียวกันของปีก่อน
โฆษกรัฐบาลแจงเศรษฐกิจไทยกำลังเดินหน้า การลงทุนโดยตรง (FDI) ของไทยในไตรมาสแรก ปี 2564 มีมูลค่า 4,012.23 ล้านดอลลาร์สหรัฐ ขยายตัวสูง 43.8 % เมื่อเทียบกับช่วงเดียวกันของปีก่อน วอนฝ่ายค้านอย่าจ้องทำลายรัฐบาล จนทำให้บรรยากาศเศรษฐกิจประเทศเสียหาย
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า รัฐบาลกำลังดำเนินการแก้ไขปัญหาทางเศรษฐกิจมาถูกทางแล้ว โดยเศรษฐกิจในครึ่งปีแรกขยายตัวที่ร้อยละ 2.0 และในไตรมาสที่ 2 มีการขยายตัวถึงร้อยละ 7.5 ซึ่งสูงกว่าประเทศอื่นในเอเชีย เช่น เวียดนาม อินโดนีเซีย และเกาหลีใต้ทั้งนี้มูลค่าการลงทุนโดยตรงของไทยยังขยายตัวสูงขึ้น ช่วงไตรมาสแรก ปี 2564 มีมูลค่าทั้งสิ้น 4,012.23 ล้านดอลลาร์สหรัฐ ขยายตัวสูงถึงร้อยละ 43.8 เมื่อเทียบกับช่วงเดียวกันของปีก่อน สะท้อนให้เห็นถึงเม็ดเงินลงทุนที่ไหลกลับเข้ามาลงทุนในประเทศไทย สัญญาณการจ้างงานเริ่มมีปรับดีขึ้น อัตราการว่างงานล่าสุดปรับตัวลดลงเหลือร้อยละ 1.9 ของกำลังแรงงาน เทียบกับอัตราการว่างงานที่เคยสูงสุดที่ร้อยละ 2.1 เมื่อปีก่อน คาดว่ารายได้ต่อหัวของประชาชนจะอยู่ที่ 232,024.0 บาทต่อคนต่อปีซึ่งเพิ่มขึ้นจากปีที่แล้วที่ อยู่ที่ 225,845.7 บาทต่อคนต่อปี จะเห็นว่ารายได้ของประชาชนมีแนวโน้มจะกลับมาฟื้นตัวดีขึ้นตามการฟื้นตัวทางเศรษฐกิจ
นายธนกร กล่าวอีกว่า ปัจจัยสำคัญที่จะทำให้เศรษฐกิจไทยฟื้นตัว ส่วนหนึ่งมาจากบทบาทของภาครัฐที่เดินมาถูกทางแล้ว รวมทั้งมาตรการเยียวยา มาตรการฟื้นฟูและกระตุ้นการบริโภคภายในประเทศ จากข้อริเริ่มวิสัยทัศน์ของท่านนายกฯ อาทิ เช่น โครงการเยียวยาผู้มีบัตรสวัสดิการแห่งรัฐ โครงการคนละครึ่ง โครงการเราชนะ โครงการยิ่งใช้ยิ่งได้ มาตรการบรรเทาภาระค่าสาธารณูปโภค มาตรการบรรเทาค่าใช้จ่ายด้านการศึกษา มาตรการเยียวยานายจ้างและผู้ประกันตน ม.33 ม.39 และ ม.40 รวมถึงมาตรการด้านการเงินผ่านสถาบันการเงินเฉพาะกิจของรัฐ เพื่อเสริมสภาพคล่องให้แก่ผู้ประกอบการ SMEs และประชาชน อาทิ สินเชื่อดอกเบี้ยต่ำ (Soft loan) จาก ธ.ออมสิน และ ธปท. ที่ส่งต่อไปยังสถาบันการเงินต่าง ๆ เพื่อช่วยเหลือลูกหนี้ บรรเทาความเดือดร้อนในเรื่องสภาพคล่อง มาตรการพักชำระหนี้ ทั้งในส่วนของธนาคารของรัฐ และธนาคารพาณิชย์เอกชน ตลอดจน ภาครัฐได้มีการเร่งควบคุมการแพร่ระบาดและมีการฉีดวัคซีนป้องกัน COVID-19 เพิ่มขึ้นตามลำดับ รวมถึงการเปิดรับนักท่องเที่ยวต่างชาติบางส่วน เช่น ในพื้นที่ภูเก็ตแซนด์บอกซ์ สมุยพลัสโมเดล และพื้นที่นำร่องอื่น ๆ จากปัจจัยต่าง ๆ คาดว่าจะส่งผลให้เศรษฐกิจไทยในปี 2564 สามารถขยายตัวเป็นบวกได้ และคาดว่าจะขยายตัวได้เพิ่มขึ้นต่อเนื่องในปี 2565 จึงอยากวิงวอนนักการเมืองพรรคฝ่ายค้านที่พยายามวิเคราะห์เศรษฐกิจ อย่าหลงประเด็น สร้างความสับสนว่าเศรษฐกิจไทยในขณะนี้มีความย่ำแย่ จนทำให้บรรยากาศเศรษฐกิจประเทศเสียหาย ในขณะที่นายกรัฐมนตรีกำลังเดินหน้าพลิกโฉมประเทศ ให้ประเทศและประชาชนมีความมั่นคง มั่งคั่ง อย่างยั่งยืน
-------------------
วันศุกร์ที่ 1 กรกฎาคม 2565
ศ. (พิเศษ) ดร. เอนก บรรยายพิเศษให้กับนักศึกษาปริญญาเอก เรื่อง การเสริมสร้างบารมีอย่างมีคุณธรรม ที่มหาวิทยาลัยสวนดุสิต
ศ. (พิเศษ) ดร. เอนก บรรยายพิเศษให้กับนักศึกษาปริญญาเอก เรื่อง การเสริมสร้างบารมีอย่างมีคุณธรรม ที่มหาวิทยาลัยสวนดุสิต
ศ. (พิเศษ) ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ได้รับเกียรติบรรยายพิเศษให้กับนักศึกษาปริญญาเอก เรื่อง การเสริมสร้างบารมีอย่างมีคุณธรรม ที่ห้องประชุมชั้น 5 อาคารสำนักงาน มหาวิทยาลัยสวนดุสิต เมื่อวันที่ 18 มิถุนายน 2565 โดยท่าน รมว.อว. ได้บรรยายถึงการเตรียมความพร้อมในความเป็นผู้นำในอนาคต ที่ต้องมี Mindset ที่เชื่อว่าทุกอย่างเปลี่ยนแปลงได้ โดยเฉพาะเชื่อว่าประเทศไทยและคนไทยปฏิรูปได้ อย่างเช่น อว. ที่ดำเนินการปฏิรูปและปลดล็อกไปแล้วหลายเรื่อง ทั้งเรื่องไม่มีเวลาเรียนขั้นต่ำ ไม่มีรีไทร์ การเข้าสู่ตำแหน่งทางวิชาการ หลักสูตร WINS หลักสูตร Sandbox ที่ตอนนี้ได้ลงนาม MOU กับ BOI ในการผลิตนักวิศวะและนักวิทยาศาสตร์พันธุ์ใหม่ ให้ได้ 10,000 คน ใน 3 ปี รวมไปถึง อว.ช่วยชาติผ่าวิกฤตโควิด-19 ที่ อว. ได้ริเริ่มใช้โรงเรียนแพทย์ มหาวิทยาลัย มาทำเป็นโรงพยาบาลสนาม ศูนย์ฉีดวัคซีน และการใช้ดนตรีบำบัดผ่อนคลายความทุกข์ที่ได้จัดไปแล้วทั่วประเทศ และที่สำคัญและประสบความสำเร็จอย่างมากคือ โครงการ U2T ที่ขณะนี้กำลังดำเนินการเป็นปีที่ 2 ได้รับผลตอบรับกว่า 40,000 คน ที่สนใจสมัครในวันแรก ซึ่งทั้งหมดนี้คือทรัพยากรที่ อว. มี ทั้งด้านบุคลากร สถานที่ องค์ความรู้ที่หลากหลาย นำมาทำให้เกิดความเปลี่ยนแปลง สร้างคุณประโยชน์ให้กับประชาชนและประเทศชาติอย่างมหาศาล โดยใช้ Mindset ที่ว่า เปลี่ยนปัญหาให้เป็นโอกาส ทำดี ทำเร็ว ทำมาก และทำอย่างประหยัด อย่าคิดว่าจะทำอะไรต้องรอให้พร้อมก่อน นอกจากนี้ ได้เน้นย้ำว่า การเป็นผู้นำที่ดีจะต้องเสริมสร้างบารมีอย่างมีคุณธรรมในแบบทางสายกลาง ไม่หย่อนไม่ตึงจนเกินไป อีกทั้งให้เข้มงวดกับตัวเองให้มาก แล้วผ่อนปรนให้ผู้อื่นมากขึ้น จึงจะประสบความสำเร็จในการเป็นผู้นำที่ดีและมีคุณธรรม
วันพฤหัสบดีที่ 26 พฤษภาคม 2565
ก.อุตฯ ร่วมกับ
ก.อุตฯ ร่วมกับ "ดีแทค เน็ตทำกิน" ลงพื้นที่หมู่บ้าน CIV บ้านนาต้นจั่น สุโขทัย เร่งพัฒนาทักษะดิจิทัลให้ชุมชนสร้างโอกาสทางการตลาดบนโลกออนไลน์
ก.อุตฯ ร่วมกับ "ดีแทค เน็ตทำกิน" ลงพื้นที่หมู่บ้าน CIV บ้านนาต้นจั่น สุโขทัย เร่งพัฒนาทักษะดิจิทัลให้ชุมชนสร้างโอกาสทางการตลาดบนโลกออนไลน์
สุโขทัย : วันนี้ (25 พฤษภาคม 2565) เวลา 08.30 น. นางวรวรรณ ชิตอรุณ รองปลัดกระทรวงอุตสาหกรรม นำคณะลงพื้นที่ขับเคลื่อนยกระดับขีดความสามารถหมู่บ้านอุตสาหกรรมเชิงสร้างสรรค์บ้านนาต้นจั่น จังหวัดสุโขทัย (Creative Industry Village : CIV) ซึ่งกระทรวงอุตสาหกรรมได้เข้าไปยกระดับการพัฒนาผลิตภัณฑ์ บรรจุภัณฑ์ การตลาด สร้างแบรนด์ของชุมชน รวมทั้งเชื่อมโยงการท่องเที่ยว มีผู้ประกอบการชุมชนได้รับใบรับรองมาตรฐานผลิตภัณฑ์ชุมชน (มผช.) ประเภทผ้าทอและกระเป๋าผ้า อาทิ ผ้าหมักโคลน ตุ๊กตาบาร์โหน ข้าวเปิ๊บ โฮมสเตย์ นอกจากนี้ชุมชนยังได้รับรางวัล PATA GOLD AWARDS 2012 รางวัลกินรี และรางวัลอื่นๆ อีกมากมาย มีสถานที่ท่องเที่ยวที่สำคัญได้แก่ จุดชมวิวห้วยต้นไฮ (ทะเลหมอก) ตลาดสามแคร่ ปั่นจักรยานชมทุ่งนานั่งรถอีแต๊กชมธรรมชาติ ชมสวนผลไม้และงานหัตถกรรมพื้นบ้าน ขณะเดียวกันชุมชนบ้านนาต้นจั่นยังได้รับการส่งเสริมและผ่านการตรวจประเมินการรับรองระบบคุณภาพการบริการตามมาตรฐานอุตสาหกรรมเอสการบริการหมู่บ้านอุตสาหกรรมสร้างสรรค์เพื่อการท่องเที่ยว มาตรฐาน มอก.เอส ของสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม
รองปลัดกระทรวงอุตสาหกรรมและคณะฯ ได้ลงพื้นที่เยี่ยมชมจุดแรก คือ การทำตะเกียบไม้ไผ่ ชุมชนบ้านนาต้นจั่นมีไม้ไผ่จำนวนมาก จึงนำวัตถุดิบในท้องถิ่น คือไม้ไผ่ที่มีอายุตั้งแต่ 2 ปีขึ้นไป มาแปรรูปเป็นตะเกียบเพื่อเพิ่มมูลค่า โดยใช้เครื่องมือเครื่องจักรมาช่วยในการผลิต ผลิตส่งโรงงานเพื่อให้โรงงานนำไปอบต่อ จุดที่ 2   ชมการทอผ้าใต้ถุนบ้าน เป็นวิถีชีวิตที่มีการทอผ้าใต้ถุนบ้านตั้งแต่อดีตมาจนถึงปัจจุบัน โดยทอจากผ้าฝ้ายและนำมาหมักโคลน เพื่อให้มีความนุ่มประกอบกับลวดลายการทอยกดอกของผ้าซึ่งถือเป็นเอกลักษณ์เฉพาะและมีการใช้สีจากธรรมชาติมาใช้ย้อมผ้า เช่น แก่นขนุน เปลือกมังคุด ลูกมะเกลือ ฯลฯ และจุดที่ 3 ชมการทำตุ๊กตาบาร์โหนบ้านตาวงศ์ ตาวงศ์เป็นผู้ริเริ่มทำตุ๊กตาบาร์โหนจากไม้ ซึ่งสามารถนำมาบริหารนิ้วมือหรือนวดเพื่อสุขภาพที่ดี เป็นการนำเศษไม้ที่มีในท้องถิ่นมาสร้างมูลค่าทางเศรษฐกิจ
การลงพื้นที่บ้านนาต้นจั่นในวันนี้กระทรวงอุตสาหกรรม ได้ร่วมกับ "ดีแทค เน็ตทำกิน" ไปพัฒนาทักษะทางดิจิทัลให้ชุมชน เพื่อเพิ่มศักยภาพการทำการตลาดออนไลน์ การทำคอนเทนต์เพื่อเล่าเรื่องของชุมชน ซึ่งนอกจากจะเป็นส่งเสริมการท่องเที่ยวในชุมชนให้เกิดขึ้นแล้ว ยังจะเป็นการเพิ่มช่องทางการจำหน่าย เพิ่มรายได้เพิ่มขึ้น  ขณะเดียวกันคาดว่าการนำระบบดิจิทัลมาผสานกับวิถีชีวิตดั้งเดิมจะช่วยดึงจุดเด่นของชุมชนออกมาและเป็นจุดขาย อีกทั้งทำให้คนรุ่นใหม่มีความภาคภูมิใจในวัฒนธรรมภูมิปัญญาท้องถิ่น และเห็นคุณค่าสร้างสรรค์สิ่งใหม่ๆให้เกิดขึ้นในชุมชน สร้างอาชีพและรายได้ให้เพิ่มขึ้น” โดยมี นายสมชาย หาญหิรัญ สมาชิกวุฒิสภา ประธานคณะกรรมาธิการการเศรษฐกิจ การเงินและการคลัง วุฒิสภา นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม นางสาวอัญชลี พลคชา อุตสาหกรรมจังหวัดสุโขทัย นางพัชรี ใบยาอุตสาหกรรมจังหวัดอุตรดิตถ์ คณะผู้บริหาร เจ้าหน้าที่กระทรวงอุตสาหกรรม นางอรอุมา ฤกษ์พัฒนาพิพัฒน์ ผู้อำนวยการอาวุโสสายงานสื่อสารองค์กรและพัฒนายั่งยืน ดีแทคเน็ตทำกิน ร่วมลงพื้นที่ และมีนางเสงี่ยม แสวงลาภ ประธานกลุ่มทอผ้าบ้านนาต้นจั่น ให้การต้อนรับ
วันอาทิตย์ที่ 23 มกราคม 2565
ประกาศการเดินทางเยือนราชอาณาจักรซาอุดีอาระเบียอย่างเป็นทางการ ของนายกรัฐมนตรี
วันที่ ๒๕ - ๒๖ มกราคม ๒๕๖๕
นายกรัฐมนตรีมีกำหนดจะเดินทางเยือนราชอาณาจักรซาอุดีอาระเบียอย่างเป็นทางการ ระหว่างวันที่ ๒๕ - ๒๖ มกราคม ๒๕๖๕ ตามคำเชิญของเจ้าชายมุฮัมมัด บิน ซัลมาน บิน อับดุลอะซีซ อัลซะอูด (His Royal Highness Prince Mohammad bin Salman bin Abdulaziz Al Saud) มกุฎราชกุมาร รองนายกรัฐมนตรีและรัฐมนตรีว่าการกระทรวงกลาโหมซาอุดีอาระเบีย
การเยือนครั้งนี้เป็นการเยือนในระดับผู้นำรัฐบาลระหว่างสองประเทศเป็นครั้งแรกในรอบกว่า ๓๐ ปี
โดยนายกรัฐมนตรีมีกำหนดเข้าเฝ้าฯ และพบหารือกับเจ้าชายมุฮัมมัด บิน ซัลมาน บิน อับดุลอะซีซ อัลซะอูด มกุฎราชกุมาร รองนายกรัฐมนตรี และรัฐมนตรีว่าการกระทรวงกลาโหมซาอุดีอาระเบีย เพื่อส่งเสริมและกระชับความสัมพันธ์ทวิภาคีระหว่างกัน
วันพุธที่ 15 ธันวาคม 2564
ฉลองครบรอบ ๙๐ ปี สัมพันธไมตรีไทย-สวิส จัดแสดงดนตรีเสมือนจริง ๑๕ ธ.ค.นี้ อัญเชิญบทเพลงพระราชนิพนธ์ รัชกาลที่ ๙ เชื่อมความสัมพันธ์ทางวัฒนธรรม
ฉลองครบรอบ ๙๐ ปี สัมพันธไมตรีไทย-สวิส จัดแสดงดนตรีเสมือนจริง ๑๕ ธ.ค.นี้ อัญเชิญบทเพลงพระราชนิพนธ์ รัชกาลที่ ๙ เชื่อมความสัมพันธ์ทางวัฒนธรรม
ฉลองครบรอบ ๙๐ ปี สัมพันธไมตรีไทย-สวิส จัดแสดงดนตรีเสมือนจริง ๑๕ ธ.ค.นี้ อัญเชิญบทเพลงพระราชนิพนธ์ รัชกาลที่ ๙ เชื่อมความสัมพันธ์ทางวัฒนธรรม
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) ขับเคลื่อนนโยบายรัฐบาลที่มุ่งผลักดันการใช้ "Soft Power” ความเป็นไทยและอุตสาหกรรมสร้างสรรค์ (Creative Economy) ของไทยในสาขาต่างๆ เช่น ดนตรี ศิลปะการแสดง ทัศนศิลป์ การท่องเที่ยวเชิงวัฒนธรรม รวมทั้งนโยบายวธ.ใช้มิติด้านวัฒนธรรมสร้างความสัมพันธ์ที่ดีและแลกเปลี่ยนเรียนรู้ทางศิลปวัฒนธรรมระหว่างประเทศไทยกับประเทศต่างๆ และนำภาพลักษณ์ความเป็นไทยสู่สากล ดังนั้น เนื่องในโอกาสครบรอบ ๙๐ ปี การสถาปนาความสัมพันธ์ทางการทูตระหว่างไทยและสมาพันธรัฐสวิส เมื่อวันที่ ๒๘ พฤษภาคม ปี พ.ศ. ๒๔๗๔ วธ. ร่วมกับสถาบันดนตรีกัลยาณิวัฒนา สถานเอกอัครราชทูตสวิตเซอร์แลนด์ประจำประเทศไทย และสถานเอกอัครราชทูต ณ กรุงเบิร์น จัดกิจกรรมการแสดงดนตรีในรูปแบบเสมือนจริง “ดนตรีดลใจ ๙๐ ปี สัมพันธไมตรีไทย-สวิส - Inspired Melodies Celebrating 90 years of Thai-Swiss Relations” ในวันที่ ๑๕ ธันวาคม ๒๕๖๔ เวลา ๑๙.๐๐ น. นักเรียน นักศึกษา และประชาชนสามารถรับชมผ่านทาง https://www.youtube.com/user/PGVIMChannel และทางเฟซบุ๊กของกระทรวงวัฒนธรรม https://th-th.facebook.com/ThaiMCulture/ รับชมออนไลน์พร้อมกันทั่วโลก
รัฐมนตรีว่าการกระทรวงวัฒนธรรม กล่าวอีกว่า “กิจกรรมการแสดงดนตรีดลใจ ๙๐ ปี สัมพันธไมตรีไทย-สวิส” ประกอบด้วยการอัญเชิญบทเพลงพระราชนิพนธ์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงประพันธ์ขึ้น ณ สมาพันธรัฐสวิส จำนวน ๓ เพลง ได้แก่ Blue day, H.M. Blues และ Never Mind The Hungry Men’s Blues มานำเสนอ และบทเพลงจากละครเวทีเรื่อง “เวียงฟ้า”ประพันธ์โดยอาจารย์ประสิทธิ์ ศิลปบรรเลง ศิลปินแห่งชาติที่ผสมเสียงประสานคลาสสิกตะวันตกและสำเนียงดนตรีไทยเข้าด้วยกันได้อย่างลงตัว โดยนำเครื่องดนตรีไทยมาบรรเลงร่วมกับเครื่องดนตรีคลาสสิก อีกทั้งการเลียนเสียงของขิมและระนาดด้วยการเล่นฮาร์ซิคอร์ดและเปียโนฟอร์เต
นอกจากนี้ มีการแสดงการบรรเลงดนตรีกลุ่ม (Chamber music) โดยคณาจารย์และนักศึกษาของสถาบันดนตรีกัลยาณิวัฒนา ศิลปินรับเชิญทั้งชาวไทยและสวิสที่นำเสนอผลงานการประพันธ์ของคีตกวีทั้งสองชาติและการแสดงดนตรีที่เชื่อมโยงระหว่างสองประเทศ อาทิ บทเพลงโหมโรง วิลเลี่ยม เทลล์ ช่วงท้ายของโรสซินี (Rossini’s William Tell Overture - Finale) บทเพลงร้องจากอุปรากรเรื่อง “สาวเดินละเมอ”ของเบลลินี (Bellini’s Arias from La Sonnambula) บรรยายเรื่องราวและฉากที่สวยงามจากสวิสเซอร์แลนด์ บทเพลง “สวัสดีสวิสเซอร์แลนด์” ของคาร์ล บลูม (Carl Blum’s Gruss an die Schweiz) ที่ถูกค้นพบใหม่ รวมทั้งการแสดงดนตรีสี่ทำนองสวิสที่เรียบเรียงสำหรับวงเครื่องเป่าทองเหลืองห้าชิ้น การบรรเลงแตรภูเขาสวิสและการร้องโยเดิลร่วมกับการบรรเลงเครื่องดนตรีคลาสสิกด้วย ทั้งนี้ กิจกรรมการแสดงดนตรีนี้ เป็นความร่วมมือทางวัฒนธรรมอย่างสร้างสรรค์ระหว่างประเทศไทยและสมาพันธรัฐสวิส โดยนำเสนอศิลปวัฒนธรรม อันเป็นเอกลักษณ์ของทั้งสองประเทศผ่านเสียงเพลงและดนตรี ทำให้ความสัมพันธ์ระหว่างสองประเทศกระชับแน่นแฟ้นมากขึ้น
วันพฤหัสบดีที่ 4 สิงหาคม 2565
รฟฟท. ให้คุณลูกพาคุณแม่ขึ้นรถไฟฟ้าชานเมืองสายสีแดง ฟรี!
ไม่จำกัดเที่ยว เนื่องในวันแม่แห่งชาติ วันที่ 12 สิงหาคม 2565
นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสายสีแดงเปิดเผยว่า เพื่อส่งเสริมความสัมพันธ์ในครอบครัวเนื่องในวันแม่แห่งชาติ ให้ลูกได้แสดงความกตัญญูกตเวทีต่อคุณแม่ และสนับสนุนสถาบันครอบครัวให้มีความใกล้ชิดมากยิ่งขึ้น รฟฟท. จึงได้จัดกิจกรรมพิเศษให้คุณลูกพาคุณแม่ขึ้นรถไฟฟ้าฟรี ในวันที่ 12 สิงหาคม 2565 ตั้งแต่เวลา 05.30 น. - 24.00 น. เพียงคุณลูกพาคุณแม่มาแสดงบัตรประจำตัวประชาชนแก่เจ้าหน้าที่บริเวณห้องจำหน่ายบัตรโดยสาร (คุณแม่และคุณลูกไม่จำเป็นต้องมีนามสกุลเดียวกัน) เพียงเท่านี้คุณแม่ก็สามารถเดินทางได้ฟรี
ทั้งนี้รฟฟท. ยังคงเน้นย้ำมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัดเพื่อความปลอดภัยในการใช้บริการของผู้โดยสาร โดยมีมาตรการต่าง ๆ ได้แก่ ทำความสะอาดบริเวณจุดสัมผัสภายในสถานีและภายในขบวนรถไฟฟ้าก่อนให้บริการ สวมหน้ากากอนามัยตลอดเวลาที่ใช้บริการ ล้างมือด้วยเจลแอลกอฮอล์ทั้งก่อนและหลังเข้าใช้บริการ รวมถึงตรวจวัดอุณหภูมิร่างกายก่อนเข้าสู่ระบบรถไฟฟ้า
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
วันอาทิตย์ที่ 20 มีนาคม 2565
กสทช. จับมือ สตช. เพิ่ม 4 มาตรการ สกัดแก๊งคอลเซ็นเตอร์ หลอกลวงประชาชน
.....
การแก้ไขปัญหา "แก๊งคอลเซ็นเตอร์" ถือเป็นอีกหนึ่งนโยบายที่รัฐบาลให้ความสำคัญ เพื่อป้องกันความเสียหายที่จะเกิดขึ้นกับประชาชน โดยเฉพาะการสูญเสียทรัพย์สินจากการถูกหลอกลวง
.
ล่าสุด คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ร่วมกับ สำนักงานตำรวจแห่งชาติ (สตช.) กำหนดแนวทางป้องกันและแก้ไขปัญหานี้ โดยกำชับผู้ให้บริการโทรศัพท์ระหว่างประเทศทั้ง 6 ราย ดำเนินการช่วยทำให้ประชาชนแยกแยะได้ว่า สายที่โทรเข้ามาเป็นสายที่โทรมาจากต่างประเทศ จะได้ไม่เผลอรับสายที่อาจเป็นสายจากแก๊ง Call Center ที่โทรศัพท์มาหลอกลวง โดยใช้ 4 มาตรการ ดังนี้
ตัดสายโทรเข้าจากต่างประเทศที่เป็นเบอร์โทรศัพท์บ้าน เบอร์โทรศัพท์สั้น 3 หลัก หรือ 4 หลัก ที่โทรเข้ามาในประเทศไทย
ระงับเบอร์ที่โทรเข้ามาเป็นรหัสโทรศัพท์ประจำประเทศ ที่สหภาพโทรคมนาคมระหว่างประเทศ (ITU) ยังไม่ได้เปิดใช้งานจริง
ตรวจสอบสายโทรจากต่างประเทศที่ผิดกฎหมายว่ามีการดัดแปลงเลขหมายหรือไม่
กรณีสายโทรเข้าจากต่างประเทศไม่ได้กำหนดเลขหมายต้นทาง ให้เพิ่มเครื่องหมาย +66 นำหน้าเบอร์โทรศัพท์ เพื่อให้ประชาชนทราบว่าเป็นการโทรเข้ามาจากต่างประเทศ
.
หมายเหตุ : ผู้ให้บริการโทรศัพท์ระหว่างประเทศทั้ง 6 ราย ได้แก่ บริษัท เอไอเอ็น โกลบอลคอม จำกัด/บริษัท ดีแท็ค ไตรเน็ต จำกัด/ บริษัท แอดวานซ์ ไวร์เลส เน็ทเวอร์ท จำกัด/ บริษัท โอทาโร่ เวิลด์ คอร์ปอเรชั่น จำกัด/ บริษัท ทรู มูฟ เอช ยูนิเวอร์แซล คอมมิวนิเคชั่น จำกัด และบริษัท โทรคมนาคมแห่งชาติ จำกัด (มหาชน)
#ไทยคู่ฟ้า#ร่วมต้านโควิด19
-------------------
วันจันทร์ที่ 4 กรกฎาคม 2565
รองปลัดกระทรวงยุติธรรม รับเรื่องจากกลุ่มรีโรท เพื่อขอให้ดำเนินการในส่วนที่เกี่ยวข้องกับภารกิจของกรมราชทัณฑ์ และกระทรวงยุติธรรม
รองปลัดกระทรวงยุติธรรม รับเรื่องจากกลุ่มรีโรท เพื่อขอให้ดำเนินการในส่วนที่เกี่ยวข้องกับภารกิจของกรมราชทัณฑ์ และกระทรวงยุติธรรม
ในวันจันทร์ที่ ๔ กรกฎาคม ๒๕๖๕ เวลา ๑๓.๐๐ น. ณ บริเวณด้านหน้าศูนย์บริการร่วมกระทรวงยุติธรรม ชั้น ๑ อาคารกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รับหนังสือจากกลุ่มรีโรท นำโดย นายจักรชัย เงาศรี เพื่อขอให้ดำเนินการในส่วนที่เกี่ยวข้องกับภารกิจของกรมราชทัณฑ์ และกระทรวงยุติธรรม
วันพุธที่ 18 พฤษภาคม 2565
รองปลัดภานุวัฒน์ฯ เป็นประธานเปิดงานงานอินเตอร์แมค และซับคอนไทยแลนด์ 2022
รองปลัดภานุวัฒน์ฯ เป็นประธานเปิดงานงานอินเตอร์แมค และซับคอนไทยแลนด์ 2022
รองปลัดภานุวัฒน์ฯ  เป็นประธานเปิดงานงานอินเตอร์แมค และซับคอนไทยแลนด์ 2022
วันนี้ (18 พฤษภาคม 2565)  นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานในพิธีเปิดงานอินเตอร์แมค และซับคอนไทยแลนด์ 2022   งานแสดงเทคโนโลยีเครื่องจักรกลและอุตสาหกรรมรับช่วงการผลิต ภายใต้แนวคิด " Smart Technology ขับเคลื่อนอุตสาหกรรมสู่อนาคต - Smart Technology for Manufacturing" ซึ่งภายในงานมีการจัดแสดงสินค้าเทคโนโลยีเครื่องจักรกลการผลิตที่ทันสมัย ระบบอัตโนมัติและหุ่นยนต์ เทคโนโลยีการผลิต 3D Printing รวมถึงยังมีส่วนจัดแสดงเทคโนโลยีการผลิตด้วยระบบอัตโนมัติ  งานแสดงชิ้นส่วนอุตสาหกรรมการผลิตเพื่อการจัดซื้อชิ้นส่วนอุตสาหกรรมและกิจกรรมจับคู่ธุรกิจ  เพื่อสร้างให้ประเทศไทยก้าวสู่การเป็นศูนย์กลางของการจัดซื้อและรับช่วงการผลิตชิ้นส่วนอุตสาหกรรมที่มีคุณภาพของอาเซียน  นอกจากนี้ยังมีการให้ข้อมูลความรู้แก่ผู้ประกอบการที่ดำเนินธุรกิจในประเทศไทยผ่านการสัมมนา ณ ศูนย์นิทรรศการและการประชุมไบเทคบางนา
#กระทรวงอุตสาหกรรม
#งานอินเตอร์แมคและซับคอนไทยแลนด์2565
#INTERMACH2022
วันอังคารที่ 5 กรกฎาคม 2565
สำนักงานสลากฯ เตือนการนำสิทธิสลากดิจิทัลมาขายต่อ หรือเกินราคา 80 บาท มีความผิดถูกดำเนินคดี และเปรียบเทียบปรับ พร้อมเตือนประชาชนอย่าซื้อสลากดิจิทัลต่อจากผู้อื่น
สำนักงานสลากฯ แจ้งเตือนผู้ที่ซื้อสลากดิจิทัล และนำไปขายสิทธิต่อให้ผู้อื่นในราคาเกินกว่าใบละ 80 บาท จะมีโอกาสถูกดำเนินคดีฐานขายสลากฯ เกินราคา
พ.ท.หนุน ศันสนาคม ผู้อำนวยการสำนักงานสลากกินแบ่งรัฐบาล เปิดเผยถึงกรณีที่มีข่าวว่ามีการนำสลากดิจิทัล มาจำหน่ายต่อเกินราคาบนสื่อสังคมออนไลน์ว่า ขอแจ้งเตือนประชาชนที่จะซื้อสิทธิสลากดิจิทัลจากผู้อื่น ให้เพิ่มความระมัดระวัง และหลีกเลี่ยงการซื้อต่ออย่างเด็ดขาด เพราะในระบบการจำหน่ายสลากดิจิทัล ผ่านแอปเป๋าตัง จะบันทึกชื่อผู้ซื้อไว้อย่างชัดเจน และให้สิทธิการเป็นกรรมสิทธิของผู้ซื้อที่เป็นเจ้าของบัญชีแอปเป๋าตังเท่านั้น ดังนั้นเมื่อถูกรางวัล เงินรางวัลจะโอนเข้าบัญชีผู้ซื้อ ไม่สามารถโอนสิทธิเปลี่ยนมือการขึ้นรางวัลไปให้บุคคลอื่นได้ หรือกรณีหากจะมารับสลากฯ ที่สำนักงานฯ ก็จะต้องใช้ชื่อผู้ซื้อยืนยันตัวตนในการมารับสลากฯ ดังนั้น ถ้าใครหลงเชื่อ ซื้อสลากดิจิทัลที่มีการนำมาประกาศขายต่อ หากถูกรางวัลอาจเกิดปัญหาตามได้ ซึ่งเรื่องนี้ สำนักงานสลากฯ ได้มีประกาศชัดเจน และออกมาแจ้งเตือนอยู่ตลอดเวลา ดังนั้นจึงขอให้ประชาชนซื้อสลากดิจิทัลโดยตรงผ่านแอพเป๋าตังเท่านั้น ซึ่งระบบมีความปลอดภัย และสามารถขึ้นเงินรางวัลได้อย่างแน่นอน
ขณะเดียวกันสำนักงานสลากฯ ขอแจ้งเตือนผู้ที่ซื้อสลากดิจิทัล และนำไปขายสิทธิต่อให้ผู้อื่นในราคาเกินกว่าใบละ 80 บาท จะมีโอกาสถูกดำเนินคดีฐานขายสลากฯ เกินราคา ซึ่งสำนักงานสลากฯ มีระบบที่สามารถตรวจสอบได้ว่าสลากฯใบนั้นใครเป็นผู้ซื้อและเป็นเจ้าของ โดยหากมีการนำไปขายต่อ หรือขายเกินราคา ก็จะดำเนินการแจ้งต่อเจ้าหน้าที่เพื่อเปรียบเทียบปรับต่อไป
วันพฤหัสบดีที่ 2 ธันวาคม 2564
​ไทยพร้อมรับตำแหน่งประธานคณะกรรมการ UNAIDS ในปี 2565 นำประชาคมโลกเพื่อขจัดโรคเอดส์ รองนายกรัฐมนตรี "อนุทิน" เรียกร้องทุกประเทศร่วมกันลดความเหลื่อมล้ำทุกมิติ
​ไทยพร้อมรับตำแหน่งประธานคณะกรรมการ UNAIDS ในปี 2565 นำประชาคมโลกเพื่อขจัดโรคเอดส์ รองนายกรัฐมนตรี "อนุทิน" เรียกร้องทุกประเทศร่วมกันลดความเหลื่อมล้ำทุกมิติ ฟังเสียงคนรุ่นใหม่ขับเคลื่อนการเปลี่ยนแปลงเพื่อยุติเอชไอวีให้ได้ในปี 2573
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เมื่อวันที่ 1 ธ.ค. 64 เวลา 10.30 น. ตามเวลานครเจนีวา สมาพันธรัฐสวิส นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมคณะได้ร่วมหารือกับนายทิม มาร์ติโน รองผู้อำนวยการบริหาร โครงการเอดส์แห่งสหประชาชาติ (UNAIDS)และทีมงาน ณ คณะผู้แทนถาวรไทยประจำสหประชาชาติ ณ นครเจนีวา
รองนายกรัฐมนตรี ได้แจ้งถึงความพร้อมของไทยที่จะดำรงตำแหน่งประธานคณะกรรมการ UNAIDS ในปี 2565 ซึ่งเป็นตำแหน่งสำคัญในการขับเคลื่อน UNAIDS ในการขจัดโรคเอดส์ ซึ่งยังเป็นโรคระบาดที่สร้างปัญหาสาธารณสุขหลายแห่งทั่วโลก โดยเฉพาะในประเทศกำลังพัฒนา
ทั้งนี้ ในระหว่างการหารือ ฝ่าย UNAIDS ชื่นชมบทบาทและนโยบายของรัฐบาลไทยที่ได้แก้ไขปัญหาการตีตราและการเลือกปฏิบัติ รวมทั้งการให้การรักษาโรคเอดส์ควบรวมอยู่ในหลักประกันสุขภาพถ้วนหน้า
นายอนุทิน กล่าวว่า ในปี 2565 ไทยจะผลักดันเรื่องการจัดการปัญหาโรคเอดส์ลอย่างบูรณาการ โดยอาศัยความร่วมมือของทุกภาคส่วน รวมถึงให้ความสำคัญต่อการป้องกันและรักษาโรคเอดส์ในกลุ่มเยาวชนอย่างครอบคลุม รวมทั้งจะขจัดการตีตราและการเลือกปฏิบัติให้หมดไป
การรับตำแหน่งประธานคณะกรรมการ UNAIDS ในปีหน้าเป็นจังหวะเวลาที่เหมาะสมอย่างยิ่ง และไทยพร้อมจะนำพาประชาคมโลกก้าวไปพร้อมกันในการขจัดโรคดังกล่าวให้หมดสิ้นภายในปี ค.ศ. 2030(พ.ศ.2573) โดยจะให้ความสำคัญกับทุกมิติที่เกี่ยวกับประเด็นโรคเอดส์ โดยเฉพาะการขจัดการตีตราและการเลือกปฏิบัติ และปัญหาความเหลื่อมล้ำ
ทั้งนี้ ในเวลา 13.00 น. ของวันเดียวกัน นายอนุทิน ได้กล่าวถ้อยแถลงเนื่องในวันเอดส์โลก ในโอกาสที่ประเทศไทยจะรับตำแหน่งประธานคณะกรรมการ UNAIDS ในปี 2565 ณ สำนักงานใหญ่ UNAIDS
นายอนุทิน กล่าวว่า แม้ที่ผ่านมาจะมีความก้าวหน้าอย่างมากในกระบวนการรักษาและการป้องกันโรคเอดส์ แต่ทั่วโลกยังมีความท้าทายหลักอยู่ที่เรื่องความเหลื่อมล้ำ ไม่เท่าเทียมของการเข้าถึงบริการสุขภาพ ยารักษาโรค ระหว่างเพศ สถานะทางเศรษฐกิจ และกลุ่มอายุ ของผู้คนทั้งในและระหว่างประเทศ
อย่างไรก็ตาม คนหนุ่มสาวจะเป็นกลุ่มคนที่เป็นรากฐานสำคัญต่อการต่อสู้กับโรคเอดส์ แต่ยังพบว่าเด็กผู้หญิงและผู้หญิง คนหนุ่มสาวจำนวนมากไม่ได้รับการดูแลที่ดี เนื่องจากการตีตราตนเอง การตีตราทางสังคม และการเลือกปฏิบัติ โดยทั่วโลกต้องฟังเสียงคนรุ่นใหม่ พลังของคนหนุ่มสาวที่อาศัยอยู่กับเอชไอวี ที่จะเป็นแรงขับเคลื่อนหลักในการเปลี่ยนแปลง ซึ่งการสร้างระบบประกันสุขภาพถ้วนหน้าไม่ทิ้งใครไว้ข้างหลังจะเป็นรากฐานที่สำคัญของการดูแลคนทุกกลุ่ม
รองนายกรัฐมนตรี กล่าวว่า การระบาดใหญ่ของโควิด-19 ได้สร้างอุปสรรคต่อการดูแลผู้ป่วยเอชไอวี ซึ่งสิ่งเหล่านี้ต้องการการฟื้นฟูอย่างเร่งด่วน พร้อมกับการมีระบบประกันสุขภาพที่ยืดหยุ่น พร้อมตอบสนองความท้าทายด้านสุขภาพในอนาคต โดยยุทธศาสตร์โรคเอดส์โลก พ.ศ. 2564-2569 จะต้องได้รับการแปลงไปสู่การปฏิบัติอย่างมีประสิทธิภาพ รัฐบาลต่างๆจำเป็นต้องให้การสนับสนุนเกี่ยวกับเอชไอวี - เอดส์อย่างเพียงพอ
รองนายกรัฐมนตรี กล่าวว่า ขอเรียกร้องให้ประชาคมโลก กล้าหาญที่จะขจัดต่อความไม่เท่าเทียมทางสังคม ที่ทำให้คนบางกลุ่มมีความเสี่ยงสูงต่อการติดเชื้อเอชไอวี และกลับสู่แนวทางที่จะยุติโรคเอดส์ให้ได้ภายในปี 2573
........................................
วันพุธที่ 16 กุมภาพันธ์ 2565
กรมการขนส่งทางบก กำหนด “มาตรการองค์กรด้านความปลอดภัยทางถนน”
สู่การสร้างวัฒนธรรมความปลอดภัยทางถนนในองค์กร ขยายผลไปยังสังคมและประเทศได้อย่างเป็นรูปธรรม และมีความยั่งยืน
นายจิรุตม์ วิศาลจิตร อธิบดีกรมการขนส่งทางบก เปิดเผยว่า เพื่อให้การขับเคลื่อนงานด้านความปลอดภัยทางถนนเกิดขึ้นอย่างเป็นรูปธรรม และมีความยั่งยืน กรมการขนส่งทางบกมีการดำเนินการโครงการ กิจกรรม รณรงค์ ประชาสัมพันธ์เกี่ยวกับความปลอดภัยในการใช้รถใช้ถนนในทุกมิติที่เกี่ยวข้องมาอย่างต่อเนื่อง ทั้งในระดับประเทศและในระดับพื้นที่ โดยหนึ่งในแนวทางป้องกันและลดอุบัติเหตุทางถนนที่ได้ผล คือการดำเนินนโยบาย “มาตรการองค์กร” ซึ่งที่ผ่านมากรมการขนส่งทางบกได้นำร่องให้สำนักงานขนส่งทุกแห่งเป็นพื้นที่สวมหมวกนิรภัย 100% ทั้งผู้ขับขี่และผู้ซ้อน เพื่อต้องการสร้างความตระหนักถึงผลกระทบและให้เห็นความสำคัญที่จะต้องสวมใส่หมวกนิรภัยทุกครั้งที่ใช้รถจักรยานยนต์ และนำไปสู่การปรับเปลี่ยนพฤติกรรมการใช้รถใช้ถนนที่ปลอดภัยและเกิดการบอกต่อในสังคมเป็นวงกว้าง โดยเริ่มต้นจากบุคลากรภายในหน่วยงาน ทำให้สามารถเพิ่มอัตราการสวมหมวกนิรภัยของประชาชนที่มาติดต่อราชการได้อย่างชัดเจน ทั้งนี้ เพื่อเป็นการยกระดับการขับเคลื่อนความปลอดภัยทางถนน สนองตอบนโยบายของรัฐบาล และปลูกฝังจิตสำนึกส่งเสริมวัฒนธรรมความปลอดภัยทางถนน กรมการขนส่งทางบกจึงประกาศ “มาตรการองค์กรด้านความปลอดภัยทางถนน” เพื่อให้บุคลากรของหน่วยงานทุกคนปฏิบัติตนเป็นแบบอย่างที่ดีในการปฏิบัติตามกฎจราจรและกฎหมายที่เกี่ยวข้องกับการใช้รถใช้ถนนอย่างเคร่งครัด โดยให้ถือเป็นกิจวัตรประจำวันที่ต้องปฏิบัติให้อยู่ในวิถีชีวิต ไม่จำกัดเพียงเฉพาะแต่ในพื้นที่สำนักงานขนส่งเท่านั้น โดยมุ่งเน้น5 พฤติกรรมหลักที่ทำให้เกิดอุบัติเหตุบนท้องถนน ประกอบด้วย ไม่ขับรถเร็วเกินกว่าที่กฎหมายกำหนด, คาดเข็มขัดนิรภัยขณะขับขี่หรือโดยสารรถยนต์, สวมหมวกนิรภัยขณะขับขี่หรือโดยสารรถจักรยานยนต์, ชะลอความเร็วและหยุดรถเมื่อมีผู้ข้ามทางม้าลาย และให้ทางแก่รถพยาบาลและรถฉุกเฉิน, ไม่ขับขี่ขณะเมาสุรา ซึ่งหากบุคลากรคนใดละเลยไม่ปฏิบัติตามกฎหมายหรือนโยบายด้านความปลอดภัยทางถนน จะมีผลต่อการพิจารณาประเมินผลการปฏิบัติราชการโดยเชื่อมั่นว่ามาตรการองค์กรจะเป็นกลไกที่สามารถสร้างวัฒนธรรมความปลอดภัยให้เกิดขึ้นในองค์กรและขยายผลไปยังสังคมและประเทศได้ด้วยความร่วมมือจากบุคลากรทุกระดับ ตั้งแต่ผู้บริหาร ข้าราชการ พนักงานราชการ ลูกจ้าง ไปจนถึงหน่วยงานภาครัฐและเอกชน และประชาชนที่มาติดต่อราชการ
อธิบดีกรมการขนส่งทางบก กล่าวเพิ่มเติมว่า สำหรับมาตรการพื้นที่สวมหมวกนิรภัย 100% ทั้งผู้ขับขี่และผู้ซ้อน ยังคงให้สำนักงานขนส่งทุกแห่งดำเนินการต่อเนื่อง โดยให้ประชาสัมพันธ์สร้างการรับรู้และความเข้าใจให้แก่ประชาชนสม่ำเสมอ เนื่องจากความเข้มข้นของมาตรการดังกล่าว หากผู้ใช้รถจักรยานยนต์ไม่สวมหมวกนิรภัย จะต้องจอดรถไว้ในสถานที่ที่จัดไว้ ไม่สามารถขับขี่เข้ามาในพื้นที่สำนักงานขนส่งได้ ทำให้จะไม่ได้รับความสะดวกเท่ากับผู้ขับขี่ที่สวมหมวกนิรภัย ดังนั้น กรมการขนส่งทางบกขอเชิญชวนผู้ใช้รถจักรยานยนต์ทุกคนสวมหมวกนิรภัยทั้งผู้ขับขี่และผู้ซ้อนทุกครั้งที่ใช้รถจักรยานยนต์เป็นยานพาหนะในการเดินทาง เพื่อความปลอดภัยเนื่องจากหมวกนิรภัยเป็นอุปกรณ์ที่ถูกออกแบบเพื่อช่วยป้องกันและลดความรุนแรงของการบาดเจ็บที่ศีรษะหากเกิดอุบัติเหตุและสามารถนำมาตรการองค์กรด้านความปลอดภัยทางถนนของกรมการขนส่งทางบกไปใช้ได้ในชีวิตประจำวัน เป็นจุดเริ่มต้นของการปรับเปลี่ยนให้เกิดพฤติกรรมการใช้รถใช้ถนนที่ปลอดภัย ร่วมกันป้องกันและลดอุบัติเหตุทางถนนเพื่อความปลอดภัยทางถนนที่เป็นรูปธรรมและยั่งยืน
วันพฤหัสบดีที่ 24 กุมภาพันธ์ 2565
“ชัยวุฒิ” เตือน ลงทุนออนไลน์ ระวังสูญเงิน
“ชัยวุฒิ” เตือน ลงทุนออนไลน์ ระวังสูญเงิน
รมว.ดิจิทัลเพื่อเศรษฐกิจเเละสังคมเตือนนักลงทุนออนไลน์พิจารณาให้ดีเร่งเเก้โครงสร้างกฎหมายเพื่อเอาผิดบัญชีม้า
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวถึงกรณีเว็บไซด์ผิดกฎหมายที่หลอกให้ไปลงทุนซื้อของหรือทำผิดกฎหมายต่างๆทำให้เกิดความเสียหายกับพี่น้องประชาชนเป็นจำนวนมากว่าเราต้องแก้ที่โครงสร้างก่อนเรื่องของกฎหมายการใช้บัญชีม้าการฟ้องร้องเงินที่สูญไปต้องไปแก้ในเรื่องนี้ให้ได้เพื่อให้การโยกย้ายเงินมันเป็นไปได้ยากไม่มีบัญชีม้าไม่มีบัญชีย้ายเงินก็จะทำให้มีการทำงานยากขึ้นประสานความร่วมมือกับประเทศเพื่อนบ้านช่วยกันทลายแก๊งคอลเซ็นเตอร์เป็นการร่วมมือระหว่างประเทศถ้าสองสิ่งนี้เกิดขึ้นปัญหาต่างๆมันจะค่อยลดลงไป
ถ้าขึ้นเบอร์แปลกขึ้นมาอันดับแรกให้นึกไว้เลยว่าคือคนร้ายถ้าไม่รู้จักเขาเขาโทรมาข่มขู่หรือมาหลอกลวงก็อย่าไปคุยด้วยล่าสุดได้ประสานงานกับทางกสทช.เอไอเอสดีแทคทรูถ้ามีโทรมาจากต่างประเทศหรือโทรมาตามอินเตอร์เน็ตให้ขึ้นเครื่องหมาย+นำหน้าและเบอร์โทรที่โชว์ตรงหน้าจอเราทีเป็นเลขยาวๆเราก็จะรู้ว่าโทรมาจากต่างประเทศหรือโทรจากระบบอินเทอร์เน็ตซึ่งให้ตั้งสมมติฐานไว้รอเลยว่าเป็นคนร้ายแน่นอนอย่าไปคุยให้เสียเวลาเราจะตกเป็นเหยื่อของเขา
การโอนเงินมันเป็นเรื่องที่ง่ายในปัจจุบันเนื่องจากมันมีอินเทอร์เน็ตแบงก์กิ้งโมบายแบงก์กิ้งอยากเตือนผู้โอนเงินก่อนจะโอนเงินต้องคิดให้ดีว่าถ้าไม่รู้จักผู้รับเงินเป็นการส่วนตัวไหมอย่ารีบโอนตรวจสอบให้ดีก่อนเพราะการจะเอาเงินคืนมันเป็นเรื่องที่อยากมากตามเงินคืออยากมากยิ่งตอนนี้มีการเปลี่ยนเงินเป็นคริปโตบิตคอยน์ก็จะทำให้ยากขึ้นทั้งนี้ทางรัฐบาลกำลังเร่งแก้ไขปัญหาทางด้านนี้อยู่
สำหรับประชาชนที่ตกเป็นเหยื่อสามารถโทรมาแจ้งที่1212หรือemailทางเราจะช่วยประสานกับตำรวจให้อีกทางคือต้องรีบไปแจ้งความอายัดบัญชีให้เร็วขึ้นล่าสุดนี้ธนาคารได้มีตั้งศูนย์หรือเจ้าหน้าที่ที่คอยประสานงานหรือส่งข้อมูลให้กับทางตำรวจสืบบัญชีโอนไปไหนอย่างไรก็ทำได้เร็วขึ้นพวกบัญชีม้าก็ทำงานได้ยากขึ้นตอนนี้เราสามารถบล็อคเว็บไซต์หรือข้อความที่ผิดกฎหมายได้ส่วนการบล็อคโทรศัพท์อาจทำได้ยากเพราะมันเป็นสิทธิเสรีภาพส่วนบุคคล
***************
วันพฤหัสบดีที่ 28 เมษายน 2565
สรรพสามิตชี้แจงลดภาษีน้ำมันดีเซลถึง 20 พฤษภาคมนี้
ตามที่ปรากฏข่าวตามสื่อกระแสหลักและสื่อสังคมออนไลน์ว่าสหพันธ์การขนส่งทางบกแห่งประเทศไทยเตรียมจะยื่นหนังสือต่อนายกรัฐมนตรีเพื่อขอให้ตรึงราคาน้ำมันดีเซลที่ 30 บาทต่อลิตร ซึ่งจะสิ้นสุดในวันที่ 30 เมษายนนี้ออกไปก่อน นั้น
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ตามที่ปรากฏข่าวตามสื่อกระแสหลักและสื่อสังคมออนไลน์ว่าสหพันธ์การขนส่งทางบกแห่งประเทศไทยเตรียมจะยื่นหนังสือต่อนายกรัฐมนตรีเพื่อขอให้ตรึงราคาน้ำมันดีเซลที่ 30 บาทต่อลิตร ซึ่งจะสิ้นสุดในวันที่ 30 เมษายนนี้ออกไปก่อน นั้น
กรมสรรพสามิตขอชี้แจงว่า ตามที่คณะรัฐมนตรีได้มีมติเห็นชอบปรับลดอัตราภาษีสรรพสามิตน้ำมันดีเซลลงลิตรละ 3 บาท เป็นระยะเวลา 3 เดือน เพื่อช่วยบรรเทาความเดือดร้อนให้แก่ประชาชนและภาคธุรกิจในช่วงที่ระดับราคาน้ำมันดิบในตลาดโลกปรับตัวสูงขึ้นอย่างรวดเร็ว โดยกรมสรรพสามิตได้ออกกฎกระทรวงกำหนดพิกัดอัตราภาษีสรรพสามิต (ฉบับที่ 19) พ.ศ. 2565 ลดอัตราภาษีสรรพสามิตน้ำมันดีเซลลง 3 บาทต่อลิตร มีผลตั้งแต่วันที่ 18 กุมภาพันธ์ – วันที่ 20 พฤษภาคม 2565 ส่งผลให้ปัจจุบันอัตราภาษีสรรพสามิตน้ำมันดีเซลบี 7 ลดลงจาก 5.99 บาทต่อลิตร เหลือ 3.20 บาทต่อลิตร ในส่วนของการขยายเวลาการลดอัตราภาษีน้ำมันดีเซลหลังจาก วันที่ 20 พฤษภาคม 2565 นั้น จะต้องพิจารณาสถานการณ์ราคาน้ำมันดิบในตลาดโลกอีกครั้งหนึ่ง
ดังนั้น ข่าวที่ปรากฏตามสื่อกระแสหลักและสื่อสังคมออนไลน์ต่าง ๆ ว่าการลดภาษีน้ำมันดีเซลมีผลถึงวันที่ 30 เมษายน 2565 และมีการจัดเก็บภาษีน้ำมันดีเซลในอัตรา 5.99 บาท ต่อลิตรนั้น จึงไม่เป็นความจริงแต่อย่างใด
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/789-20-18
วันอาทิตย์ที่ 27 มิถุนายน 2564
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดเชียงใหม่
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดเชียงใหม่ ชื่นชมการบริหารจัดการในที่ พร้อมชิมเนื้อโค นมโคและผลิตภัณท์จากโค สร้างความเชื่อมั่น “ลัมปี - สกิน เป็นแล้วรักษาหาย เนื้อทานได้ ไม่ติดต่อสู่คน”
(27 มิ.ย.64)นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่สหกรณ์โคนมแม่ออน จำกัด อำเภอแม่ออน จังหวัดเชียงใหม่ เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (LumpkSkinDisesae)ในโค - กระบือ พร้อมมอบเวชภัณฑ์อาหารสัตว์ ยารักษาสัตว์ป่วยตามอาการ ยากำจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ และเยี่ยมชมการบริหารจัดการฟาร์มโคนมที่วรากรฟาร์ม โดยมีนายเจริญฤทธิ์ สงวนสัตย์ ผู้ว่าราชการจังหวัดเชียงใหม่ นายสุรเดช สมิเปรม รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นำภาคประชาชนเข้าร่วม
"ขณะนี้กระทรวงเกษตรและสหกรณ์ กำลังพิจารณาดำเนินการของบกลาง และจะนำเข้าครม. โดยเร็วที่สุด เพื่อให้กรมปศุสัตว์มีงบประมาณในการสั่งซื้อวัคซีนเพิ่มอีก 5 ล้านโดสจากเดิมที่นำเข้ามาแล้ว360,000โด๊สเพื่อใช้ในการควบคุมโรคลัมปี – สกิน นอกจากนี้ กระทรวงเกษตรและสหกรณ์เตรียมเสนอต่ออธิบดีกรมบัญชีกลางและปลัดกระทรวงการคลังเพื่อปรับปรุงระเบียบการจ่ายเงินเยียวยากรณีโค -กระบือ เสียชีวิต โดยอัตราเงินเยียวยาใหม่ จะเยียวยาโคต่ำสุด 13,000 บาทต่อตัว สูงสุด 35,000 บาทต่อตัว กระบือเยียวยาต่ำสุด 16,000 บาทต่อตัว สูงสุด 41,000 บาทต่อตัว นอกจากนี้ยังจะให้เพิ่มการเยียวยาให้เกษตรกรเจ้าของโค-กระบือจ่ายตามจริง แต่ไม่เกินรายละ5ตัว" รมช.ประภัตร กล่าว
รมช.ประภัตรยังได้แนะนำโครงการประกันโค - กระบือ ของกรมปศุสัตว์ ให้กับเกษตรกรในพื้นที่ โดยจ่ายเบี้ยเพียงเดือนละ 100 บาท จ่ายทั้งสิ้น 4 เดือน คุ้มครองการตายทุกกรณี จ่ายเงิน 30000 บาทต่อตัว และโครงการเงินกู้อัตราดอกเบี้ยต่ำ ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทำเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยไม่ต้องมีหลักทรัพย์ ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคำแนะนำเพิ่มเติมได้ที่สำนักงานปศุสัตว์หรือธกส. ในพื้นที่
นอกจากนี้ รมช.ประภัตรและคณะยังได้ร่วมรับประทานเนื้อโค นมโคและผลิตภันณ์แปรรูปจากนมโค ซึ่งเป็นผลผลิตของเกษตรกรจังหวัดเชียงใหม่ เพื่อสร้างความมั่นใจในการบริโภคให้กับประชาชน "ลัมปี - สกิน เป็นแล้วรักษาหาย เนื้อทานได้ ไม่ติดต่อสู่คน"
วันพฤหัสบดีที่ 12 พฤษภาคม 2565
ครม. ปรับเงื่อนไขประกันรายได้มันสำปะหลัง ปี 63/64 ช่วยเกษตรกรเพิ่ม 1.2 แสนครัวเรือน
.....
ที่ประชุม ครม. (10 พ.ค. 65) เห็นชอบปรับเงื่อนไขโครงการประกันรายได้เกษตรกรผู้ปลูกมันสำปะหลัง ปี 63/64 ซึ่งเป็นการทบทวนมติเดิมเมื่อ 25 ต.ค. 64 โดยให้สิทธิแก่เกษตรกรที่แจ้งปลูกมันสำปะหลัง ตั้งแต่ 1 ต.ค. 62 - 31 มี.ค. 63 ที่มีช่วงเก็บเกี่ยวตั้งแต่ 8 - 12 เดือน และไม่ซ้ำแปลง ส่งผลให้มีเกษตรกรได้รับสิทธิเพิ่ม 120,148 ครัวเรือน จากเดิม 84,186 ครัวเรือน รวมเป็น 204,334 ครัวเรือน
.
ที่ผ่านมา รัฐบาลได้จ่ายเงินชดเชยเกษตรกรผู้ปลูกมันสำปะหลัง ปี 63/64 ไปแล้ว 3,652.15 ล้านบาท (38.16% ของวงเงินชดเชยทั้งหมด) ส่วนโครงการปี 64/65 ยังไม่มีการจ่ายเงินชดเชย เนื่องจากราคาอ้างอิงสูงกว่าราคาประกันรายได้ที่ตั้งไว้
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 13 มกราคม 2565
โฆษกรัฐบาลเผย “นายกฯ” กำชับ ดีอีเอส ปอท. สธ. เฝ้าระวังมิจฉาชีพฉวยโอกาสใช้ประโยชน์ช่วงการแพร่ระบาดโควิด–19 หลอกลวงประชาชน/ฉ้อโกง ย้ำมีความผิดทางกฎหมายและจะดำเนินการอย่างเด็ดขาด
โฆษกรัฐบาลเผย “นายกฯ” กำชับ ดีอีเอส ปอท. สธ. เฝ้าระวังมิจฉาชีพฉวยโอกาสใช้ประโยชน์ช่วงการแพร่ระบาดโควิด–19 หลอกลวงประชาชน/ฉ้อโกง ย้ำมีความผิดทางกฎหมายและจะดำเนินการอย่างเด็ดขาด
วันที่ 13 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนจากการเผชิญกับสถานการณ์โควิด-19 ที่ส่งผลกระทบในวงกว้าง ทั้งด้านสุขภาพ เศรษฐกิจ ปากท้องพี่น้องประชาชน กำชับหน่วยงานที่เกี่ยวข้องให้เร่งผลักดันมาตรการบรรเทาความเดือดร้อนของพี่น้องประชาชน ทั้งการตรึงราคาพลังงาน การเพิ่มช่องจำหน่ายสินค้าราคาถูกธงฟ้า รวมทั้งให้มีการจัดจำหน่ายชุดตรวจ ATK สำหรับประชาชน ในราคาเหมาะสมอย่างทั่วถึง นอกจากนี้ นายกรัฐมนตรียังกำชับให้หน่วยงานที่เกี่ยวข้อง ทั้งกระทรวงดิจิทัลเพื่อเศรษฐกิจและสังคม กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี หรือ ปอท. เฝ้าระวังการฉ้อโกงทางอินเทอร์เน็ต เว็บไซต์และ SMS ต่าง ๆ ซึ่งมิจฉาชีพในปัจจุบัน จะมีรูปแบบหลอกลวงใหม่ ๆ เพื่อฉวยโอกาสแสวงหาประโยชน์จากสถานการณ์ที่มีการแพร่ระบาดโควิด -19
โฆษกประจำสำนักนายกรัฐมนตรี กล่าวต่อว่า ในช่วงสถานการณ์โควิด-19 ที่ส่งผลกระทบทั้งด้านสุขภาพ สังคม และเศรษฐกิจ เปิดโอกาสให้เกิดมิจฉาชีพในรูปแบบต่าง ๆ จำนวนมาก ล่าสุดจากกรณีที่มีการวิพากษ์วิจารณ์ในสื่อสังคมออนไลน์ประกาศจ้างเด็กเอ็นฯ โดยต้องเป็นผู้ที่ติดเชื้อโควิดเท่านั้น และต้องมีผลการตรวจ ATK ยืนยันผล เพื่อเรียกร้องเอาเงินประกันภัยจากบริษัทประกันภัย การกระทำลักษณะดังกล่าวเข้าข่ายเป็นการฉ้อฉลประกันภัยและอาจเป็นการกระทำที่ผิดกฎหมายอื่นที่เกี่ยวข้อง ทั้งนี้ สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ได้ดำเนินการเข้าตรวจสอบข้อเท็จจริงอย่างเร่งด่วน พร้อมตรวจสอบเพิ่มเติม หากพบการกระทำความผิดจะดำเนินการตามกฎหมายต่อไป การกระทำดังกล่าวนอกจากจะมีความผิดต่อกฎหมายแล้ว ยังเป็นการซ้ำเติมสถานการณ์การแพร่ระบาดโควิด-19 ในปัจจุบันด้วย
สำหรับรายงานยอดผู้ติดเชื้อโควิด-19 วันที่ 13 มกราคม 2565 พบ ยอดผู้ติดเชื้อโควิด-19 เพิ่มวันนี้ 8,167 ราย จำแนกเป็น ผู้ติดเชื้อใหม่ 8,101 ราย ผู้ป่วยภายในเรือนจำ/ที่ต้องขัง 66 ราย ผู้ป่วยสะสม 77,022 ราย (ตั้งแต่ 1 มกราคม 2565) หายป่วยกลับบ้าน 3,845 ราย หายป่วยสะสม 39,486 ราย (ตั้งแต่ 1 มกราคม 2565) ผู้ป่วยกำลังรักษา 70,591 ราย และเสียชีวิตเพิ่ม 14 ราย
วันพุธที่ 12 มกราคม 2565
ขอเชิญรับชมถ่ายทอดสดจากเมืองดูไบ ประเทศสหรัฐอาหรับเอมิเรตส์ ในงาน..."Sawasdee Halal" นิทรรศการแสดงสินค้าฮาลาลไทยของกระทรวงอุตสากรรม
ขอเชิญรับชมถ่ายทอดสดจากเมืองดูไบ ประเทศสหรัฐอาหรับเอมิเรตส์ ในงาน..."Sawasdee Halal" นิทรรศการแสดงสินค้าฮาลาลไทยของกระทรวงอุตสากรรม
ขอเชิญรับชมถ่ายทอดสดจากเมืองดูไบ ประเทศสหรัฐอาหรับเอมิเรตส์ ในงาน..."Sawasdee Halal" นิทรรศการแสดงสินค้าฮาลาลไทยของกระทรวงอุตสากรรม ณ Semi-outdoor อาคารแสดงประเทศไทย World Expo 2020 Dubai
วันศุกร์ที่ 14 มกราคม 2565 ตั้งแต่เวลา 14.00-15.00 น. (เวลาไทย) เชิญรับชมการถ่ายทอดสดผ่านกองพัฒนาดิจิทัลอุตสาหกรรม https://m.facebook.com/ddi.dip
ช่วงระยะเวลาการจัดงาน Sawasdee Halal วันที่ 14 มกราคม - 17 กุมภาพันธ์ 2565
สอบถามเพิ่มเติมได้ที่คุณพีรินทร์ : 0 2430 6871 กด 4 หรือ 06 5985 7319
E-mail : dipdubaiexpo@gmail.com
#กระทรวงอุตสาหกรรม
#กรมส่งเสริมอุตสาหกรรม
#กองพัฒนาดิจิทัลอุตสาหกรรม
#SawasdeeHalal
#Thailand
#TheUnitedArabEmirates
#Dudal
วันศุกร์ที่ 29 กรกฎาคม 2565
กรมการขนส่งทางราง เผยข้อมูลวันแรกของช่วงวันหยุดต่อเนื่องวันเฉลิมพระชนมพรรษาฯ ระหว่างวันที่ 28 - 31 กรกฎาคม 2565
มีผู้ใช้บริการระบบราง รวม 702,065 คน มากกว่าประมาณการ 27,524 คน หรือสูงกว่าประมาณร้อยละ 4.08  โดยมีผู้ใช้บริการรถไฟระหว่างเมืองสูงขึ้นประมาณร้อยละ 4.9 พร้อมทั้งประสานผู้ให้บริการระบบรางอำนวยความสะดวกและความปลอดภัยตามแผนอำนวยความสะดวก ของกระทรวงคมนาคม
วันที่ 29 กรกฎาคม 2565 นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เปิดเผยว่า เมื่อวาน (วันที่ 28 กรกฎาคม 2565) ซึ่งเป็นวันแรกของช่วงวันหยุดต่อเนื่องวันเฉลิมพระชนมพรรษาฯ ระหว่างวันที่ 28 - 31 กรกฎาคม 2565 มีประชาชนใช้บริการระบบราง รวมทั้งสิ้นจำนวน 702,065 คน มากกว่าประมาณการ 27,524 คน หรือสูงกว่าประมาณการร้อยละ 4.08 (ประมาณการ 674,541 คน) แบ่งเป็น รถไฟระหว่างเมืองของการรถไฟแห่งประเทศไทย (รฟท.) จำนวน 67,453 คน และรถไฟฟ้าในเขตกรุงเทพมหานครและปริมณฑลและรถไฟชานเมือง(สายสีแดง) จำนวน 634,612 คน โดยมีรายละเอียดดังนี้
1. รถไฟของ รฟท. ให้บริการรวม 218 เที่ยว มีผู้ใช้บริการจำนวน 67,453 คน มากกว่าประมาณการ 3,145 คน หรือสูงกว่าร้อยละ 4.9 (ประมาณการ 64,308 คน) แบ่งเป็นผู้โดยสารเชิงพาณิชย์ 25,891 คน และเชิงสังคม 41,562 คน โดยมีผู้โดยสารขาออกจำนวน 36,820 คน และผู้โดยสารขาเข้า 30,633 คน และพบว่า สายใต้มีผู้ใช้บริการมากสุดถึง 23,887 คน (ผู้โดยสารขาออก 13,199 คน ผู้โดยสารขาเข้า 10,688 คน) รองลงมาคือสายตะวันออกเฉียงเหนือมีผู้ใช้บริการ 16,186 คน (ผู้โดยสารขาออก 8,692 คน ผู้โดยสารขาเข้า 7,494 คน) สายเหนือ 15,167 คน (ผู้โดยสารขาออก 8,227 คน ผู้โดยสารขาเข้า 6,940 คน) สายตะวันออก 8,000 คน (ผู้โดยสารขาออก 4,546 คน ผู้โดยสารขาเข้า 3,454 คน) และสายแม่กลอง 4,213 คน (ผู้โดยสารขาออก 2,156 คน ผู้โดยสารขาเข้า 2,057 คน)
2. ระบบรถไฟฟ้า ให้บริการรวม 1,863 เที่ยววิ่ง มีผู้ใช้บริการรวมจำนวน 634,612 คน มากกว่าประมาณการ 24,379 คน หรือสูงกว่าประมาณการร้อยละ 4.00 (ประมาณการ 610,233 คน) ประกอบด้วย รถไฟฟ้า Airport Rail Link ให้บริการ 174 เที่ยว จำนวน 34,900 คน รถไฟฟ้าชานเมือง (สายสีแดง) ให้บริการ 230 เที่ยว จำนวน 11,295 คน รถไฟฟ้าสายฉลองรัชธรรม (สีม่วง) 216 เที่ยว จำนวน 19,025 คน รถไฟฟ้าสายเฉลิมรัชมงคล (สีน้ำเงิน) 306 เที่ยว จำนวน 170,652 คน และรถไฟฟ้าบีทีเอส (สีเขียวและสีทอง) ให้บริการรวม 937 เที่ยว มีผู้ใช้บริการจำนวน 398,740 คน โดย รฟท. ได้เพิ่มตู้โดยสารพ่วงไปกับขบวนรถปกติในเส้นทางที่มีประชาชนเดินทางมากและส่วนระบบรถไฟฟ้าในช่วงชั่วโมงเร่งด่วนเช้าและเย็นได้เพิ่มความถี่ในการให้บริการ
สำหรับด้านความปลอดภัย ไม่มีอุบัติเหตุรถไฟของ รฟท. และไม่มีรถไฟฟ้าขัดข้องโดยในช่วงช่วงวันหยุดต่อเนื่องวันเฉลิมพระชนมพรรษาฯ ระหว่างวันที่ 28 - 31 กรกฎาคม 2565 กระทรวงคมนาคมได้ขอความร่วมมือจากกระทรวงมหาดไทย แจ้งไปยังผู้ว่าราชการจังหวัดที่มีทางรถไฟผ่าน จัดเจ้าหน้าที่องค์กรปกครองส่วนท้องถิ่นหรืออาสาสมัครมาประจำจุดตัดทางรถไฟเสมอระดับที่เป็นทางลักผ่าน รวมทั้ง กรมการขนส่งทางราง (ขร.) ได้รณรงค์ประชาสัมพันธ์ขอความร่วมมือผู้ขับขี่หยุดรถดูความปลอดภัยก่อนข้ามจุดตัดทางรถไฟและไม่ฝ่าฝืนเครื่องกั้นถนน เพื่อลดอุบัติเหตุขบวนรถไฟชนยานพาหนะบริเวณจุดตัดทางรถไฟเสมอระดับ นอกจากนี้ ขร. ประสาน รฟท. เฝ้าระวังน้ำท่วมทางรถไฟ เนื่องจากมีฝนตกหนักในหลายพื้นที่
กรมการขนส่งทางราง ห่วงใยผู้ใช้บริการระบบราง เดินทางสะดวก ปลอดภัย ห่างไกล COVID-19
วันพฤหัสบดีที่ 22 กรกฎาคม 2564
สาธารณสุข - คมนาคม  กำหนดมาตรการเข้ม ขนย้ายผู้ป่วยใน กทม.ปริมณฑล กลับภูมิลำเนา จัดสายด่วน 1330 แจ้งความประสงค์ขอกลับบ้าน
รองโฆษกรัฐบาล เผยสาธารณสุข - คมนาคม  กำหนดมาตรการเข้ม ขนย้ายผู้ป่วยใน กทม.ปริมณฑล กลับภูมิลำเนา จัดสายด่วน 1330 แจ้งความประสงค์ขอกลับบ้าน
เมื่อวันที่ 22 ก.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า จากผลการประชุมคณะรัฐมนตรี(ครม.) เมื่อวันที่ 20 ก.ค.ที่ผ่านมา มอบหมายให้กระทรวงสาธารณสุข ประสานกับรัฐมนตรี และหน่วยงานที่เกี่ยวข้อง กำหนดแนวทางการดูแลผู้ติดเชื้อโควิด-19 ที่ต้องการเดินทางกลับไปรักษาที่ภูมิลำเนา เพื่อลดความหนาแน่นในการรองรับผู้ป่วยใน กทม.และปริมณฑล ล่าสุดสำนักงานหลักประกันสุขภาพแห่งชาติ(สปสช.) สถาบันการแพทย์ฉุกเฉินแห่งชาติ กองทัพบก และกระทรวงคมนาคม ได้ประสานความร่วมมือ จัดรถรับ-ส่งผู้ป่วยโรคโควิด-19 ในพื้นที่ กทม.และปริมณฑล ที่ต้องการกลับไปรักษายังภูมิลำเนาแล้ว โดยประชาชนที่ป่วยด้วยโรคโควิด-19 อาการไม่รุนแรง ในพื้นที่ กทม.และปริมณฑล ที่ต้องการกลับไปรักษาตัวยังภูมิลำเนา สามารถติดต่อได้ที่สายด่วน 1330 กด 15 หรือลงทะเบียนผ่านเว็บไซต์ https://crmdci.nhso.go.th/
น.ส.ไตรศุลี กล่าวว่า สำหรับขั้นตอนการดำเนินการนั้น เมื่อผู้ป่วยรับทราบผลการติดเชื้อโควิด-19 แล้วแจ้งไปยังสายด่วน 1330 ประสงค์เดินทางกลับภูมิลำเนาเดิม สปสช.และกระทรวงคมนาคม จะแจ้งประสานไปยังจังหวัดปลายทางเพื่อส่งตัวผู้ป่วยเข้ารักษาที่โรงพยาบาลหรือโรงพยาบาลสนามในจังหวัด โดยมีมาตรการเคลื่อนย้ายผู้ป่วยที่เข้มงวด ปลอดภัย ซึ่งเป็นข้อกำหนดจากกรมควบคุมโรคและสถาบันการแพทย์ฉุกเฉินแห่งชาติ เช่น มีอุปกรณ์กั้นผู้ป่วยแยกกับคนขับ มีมาตรการเว้นระยะห่าง นั่งที่เว้นที่ สำหรับรถตู้ให้โดยสารได้ไม่เกิน 5 คน พร้อมมีแพทย์วิดีโอคอลให้คำปรึกษาอาการระหว่างการเดินทาง โดยกระบวนการขนย้ายนี้ เป็นความร่วมมือของกระทรวงคมนาคม การรถไฟแห่งประเทศไทย และกรมการขนส่งทหารบก
น.ส.ไตรศุลี กล่าวว่า สำหรับกระทรวงคมนาคม ได้กำหนดมาตรการด้านการขนส่งผู้ป่วยไว้เป็นอย่างดี โดยให้ดำเนินการตามมาตรการสาธารณสุขอย่างเคร่งครัด อาทิ การเว้นระยะห่างภายในรถ การทำความสะอาดตามที่กระทรวงสาธารณสุขกำหนด รวมทั้งการจัดเตรียมอาหารและเครื่องดื่มให้กับผู้ป่วยระหว่างเดินทาง พร้อมประสานขอให้จังหวัดดำเนินการวางแผนการรองรับผู้ป่วยกลับบ้าน โดยให้มีการคาดการณ์ถึงสถานการณ์ในอนาคตเพื่อดำเนินการเตรียมความพร้อมล่วงหน้าด้วย นอกจากนี้ ยังเพิ่มช่องการอื่น เช่น ไลน์ สำหรับกรณีที่จังหวัดหรือหน่วยงานใด ต้องการการสนับสนุนจากกระทรวงคมนาคม เพื่อให้สามารถดำเนินการได้ทันต่อสถานการณ์
-----------------
วันอังคารที่ 14 กันยายน 2564
ครม.เห็นชอบมาตรการดึงดูดชาวต่างชาติศักยภาพสูงพำนักระยะยาวในไทย ตั้งเป้า 5 ปี มีชาวต่างชาติฐานะเศรษฐกิจสูง/ผู้เชี่ยวชาญ 1 ล้านคนในไทย เพิ่มปริมาณเงินใช้จ่ายในระบบเศรษฐกิจ
ครม.เห็นชอบมาตรการดึงดูดชาวต่างชาติ “ศักยภาพสูง” พำนักระยะยาว (long-term stay) ในไทย ตั้งเป้าหมาย 5 ปี มีชาวต่างชาติฐานะเศรษฐกิจสูง/ผู้เชี่ยวชาญ 1 ล้านคนในไทย เพิ่มปริมาณเงินใช้จ่ายในระบบเศรษฐกิจมูลค่า 1 ล้านล้านบาท
นายธนกร วังบุญคงชนะ โฆษกประจำสำนักนายกรัฐมนตรี เผยว่า ที่ประชุมคณะรัฐมนตรีเห็นชอบหลักการมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย ในลักษณะผู้พำนักระยะยาว (long-term stay) โดย มี 4 กลุ่มเป้าหมาย ได้แก่ (1) กลุ่มประชากรโลกผู้มีความมั่งคั่งสูง (2) กลุ่มผู้เกษียณอายุจากต่างประเทศ (3) กลุ่มที่ต้องการทำงานจากประเทศไทย และ (4) กลุ่มผู้มีทักษะเชี่ยวชาญพิเศษ
ทั้งนี้ มาตรการ ฯ ประกอบด้วย 2 มาตรการหลัก คือ
1) การออกวีซ่าประเภทผู้พำนักระยะยาว (Long-term resident visa) กำหนดวีซ่าประเภทใหม่ให้กับกลุ่มของชาวต่างชาติที่มีศักยภาพสูง ซึ่งจะได้ข้อยกเว้นและสิทธิประโยชน์ต่าง ๆ ที่เกี่ยวข้อง อาทิ การยกเว้นให้ผู้ถือวีซ่าประเภท ผู้พำนักอาศัยระยะยาวและวีซ่าประเภท Smart visa ทั้งหมดไม่ต้องมีหนังสือแจ้งให้พนักงานเจ้าหน้าที่ทราบหากอยู่ในประเทศเกิน 90 วัน
(2) การแก้ไขกฎหมายหรือกฎระเบียบที่เกี่ยวข้อง เช่น กฎหมายที่เกี่ยวข้องกับการถือครองที่ดิน การบริหารจัดการการทำงานและอนุญาตให้คนต่างด้าวสามารถทำงานให้นายจ้างทั้งที่อยูในและนอกราชอาณาจักรได้ การยกเว้นหลักเกณฑ์การกำหนดให้การจ้างคนต่างด้าว 1 คน ต้องจ้างงานพนักงานคนไทยทำงานประจำ 4 คน การยกเว้นภาษีประเภทต่าง ๆ และระเบียบวิธีปฏิบัติด้านการศุลกากร
โดยคณะรัฐมนตรีมอบหมายให้ สศช. ดำเนินการหารือกับ สำนักงานคณะกรรมการส่งเสริมการลงทุน กระทรวงมหาดไทย กระทรวงแรงงาน สำนักงานตำรวจแห่งชาติ กระทรวงการคลัง เพื่อพิจารณาดำเนินการในส่วนที่เกี่ยวข้องต่อไป
โฆษกประจำสำนักนายกรัฐมนตรียังเปิดเผยว่า สศช. ได้คาดระยะเวลาดำเนินการมาตรการ ฯ ภายใน 5 ปีงบประมาณ (2565-2569) จะช่วยเพิ่มจำนวนชาวต่างชาติที่พักอาศัยในไทย 1 ล้านคน เพิ่มปริมาณเงินใช้จ่ายในระบบเศรษฐกิจมูลค่า 1 ล้านล้านบาท เพิ่มการลงทุนในประเทศ 8 แสนล้านบาท สร้างรายได้จากการเก็บภาษีที่เพิ่มขึ้น 2.7 แสนล้านบาท ซึ่งจะทำให้ประเทศไทยมีบุคลากรที่มีความรู้ความเชี่ยวชาญด้านต่าง ๆ เพียงพอให้กับภาคธุรกิจที่รัฐบาลมุ่งส่งเสริมซึ่งสอดคล้องกับแผนแม่บทภายใต้ยุทธศาสตร์ชาติ (พ.ศ. 2561 - 2580) ในประเด็นอุตสาหกรรมและบริการแห่งอนาคต และโครงสร้างพื้นฐาน ระบบโลจิสติกส์และดิจิทัล
อย่างไรก็ตาม ที่ประชุมคณะรัฐมนตรียังเห็นชอบตามที่สศช. เสนอให้มีการประเมินผลสัมฤทธิ์ภาพรวมโครงการ ฯ ทุกๆ 5 ปี รวมทั้งสิทธิประโยชน์ด้านภาษีและการถือครองที่ดินก็ให้สิ้นสุดหลังจากวันที่เริ่มบังคับใช้แล้ว 5 ปี รวมทั้งให้ประเมินมาตรการต่างๆ เห็นว่าเป็นประโยชน์ต่อประเทศก็สามารถพิจารณาขยายระยะเวลาการบังคับใช้ออกไปได้ตามความเหมาะสมด้วย
วันศุกร์ที่ 8 ตุลาคม 2564
โฆษกรัฐบาลฯ เผยสหราชอาณาจักรถอนไทยออกจาก “บัญชีแดง/ ประเทศและดินแดนที่มีความเสี่ยงสูงสุดในการเดินทางไปเยือน” เป็นผลจากความมุ่งมั่นในการดำเนินนโยบายของรัฐบาลไทย
โฆษกรัฐบาลฯ เผยสหราชอาณาจักรถอนไทยออกจาก “บัญชีแดง/ ประเทศและดินแดนที่มีความเสี่ยงสูงสุดในการเดินทางไปเยือน” เป็นผลจากความมุ่งมั่นในการดำเนินนโยบายของรัฐบาลไทย
วันนี้ (8 ต.ค. 64) นายธนกร วังบุญคงชนะ โฆษกประจำสำนักนายกรัฐมนตรี เปิดเผยต่อกรณีรัฐบาลสหราชอาณาจักรได้ประกาศปรับหรือลดจำนวนประเทศหรือดินแดนที่อยู่ใน “บัญชีสีแดง” หมายถึง ประเทศและดินแดนที่มีความเสี่ยงสูงในการเดินทางไปเยือน ลดลงจาก 54 ประเทศ เหลือ 7 ประเทศ โดยประเทศไทยเป็นหนึ่งในประเทศที่ถูกปลดออกจากบัญชีแดง จะเริ่มมีผลตั้งแต่ เวลา 04.00 น. ของวันที่ 11 ต.ค.64 ตามเวลาสหราชอาณาจักร นั้น
ต่อประเด็นดังกล่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ขอบคุณประชาชน และผู้มีส่วนเกี่ยวข้องทุกหน่วยงานที่ได้ปฏิบัติหน้าที่ตามการดำเนินนโยบายของรัฐบาลเป็นอย่างดี และเชื่อมั่นว่าเป็นความสำเร็จจากความมุ่งมั่นของรัฐบาลต่อมาตรการควบคุมการแพร่ระบาดของโรคที่ได้สร้างความเชื่อมั่นในระดับนานาชาติ
ทั้งนี้ นายธนกรฯ กล่าวว่านายกรัฐมนตรีได้หารือกับ นายมาร์ก กุดดิง (H.E. Mr. Mark Gooding) เอกอัครราชทูตสหราชอาณาจักรประจำประเทศไทย เมื่อวันที่ 6 ตุลาคม 2564 ซึ่งในระหว่างการหารือนั้น เอกอัครราชทูตได้ชื่นชมการดำเนินนโยบายของนายกรัฐมนตรีและรัฐบาลไทยในประเด็นเพื่อต่อสู้กับความท้าทายโรคไวรัสโควิด – 19 รวมทั้งนายกรัฐมนตรีสหราชอาณาจักร นายบอริส จอห์นสัน ได้ฝากความปรารถนาดีมายังนายกรัฐมนตรีไทยด้วย
“เป็นเรื่องที่น่าชื่นชมที่ไทยได้รับความไว้วางใจ เป็นสัญญาณที่ดีต่อการดำเนินนโยบายของไทย และเชื่อมั่นว่ามาตรการดังกล่าวของสหราชอาณาจักรจะช่วยอำนวยความสะดวกให้กับประชาชนที่ประสงค์เดินทางด้วยวัตถุประสงค์ต่างๆ รวมทั้งส่งผลให้เห็นแนวทางการดำเนินชีวิตได้ตามปกติภายใต้ “วิถีใหม่” นายธนกรฯ กล่าว
อนึ่ง การปลดชื่อประเทศไทยออกจากบัญชีแดงจะส่งผลแบ่งออกเป็น 2 กรณี คือ กรณีที่ 1 ผู้ที่เดินทางจากประเทศไทย ที่ได้รับการฉีดวัคซีนโควิด - 19 ครบโดสของ 4 ยี่ห้อที่สหราชอาณาจักรรับรองไม่น้อยกว่า 14 วัน ได้แก่ 1. แอสตร้าเซเนก้า 2. ไฟเซอร์ 3. โมเดอร์นา และ 4. แจนเซน หรือ จอห์นสันแอนด์จอห์นสัน จะสามารถเดินทางเข้าสหราชอาณาจักรได้โดยไม่ต้องกักตัว กรณีที่ 2 ผู้ที่ยังได้รับการฉีดวัคซีนโควิด - 19 ไม่ครบโดส หรือได้รับวัคซีนโควิด - 19 ที่สหราชอาณาจักรไม่รับรอง ยังคงต้องเข้ารับการตรวจโควิด - 19 จำนวน 1 ครั้ง 3 วันก่อนเดินทางเข้าสหราชอาณาจักร และต้องกักตัวที่บ้านหรือโรงแรมเป็นระยะเวลา 10 วัน พร้อมกับตรวจหาโควิด - 19 ในวันที่ 2 และ 8 หลังมาถึง